Grafiku i Punimeve:

Përshkrimi i kërkesave të zbatimit të shërbimeve në lidhje me to:

Shkurt 2016

**RELACION TEKNIK**

**Lënda** : Mbi punimet që do të kryhen për mirëmbajtjen, riparimin, pastrimin etj të kanaleve ujitëse të Njësive Administrative Melan, Tomin, Luzni dhe Selishtë.

Nga ana e specialisteve të ujitjes dhe kullimit janë hartuar preventivat për disa kanale ujitëse në territorin e njësive administrative të përmendura më lart për pastrimin dhe vënien në gadishmëri të tyre në mënyrë që procesi I ujitjes të jetë në gadishmëri brenda datës 10.05.2016.

Për njësitë administrative Melan, Tomin, Luzni dhe Selishtë janë planifikuar që të vihen në gadishmëri kanalet ujitëse Llixha-Brezhdan, Përroi I Lixhave-Lagjia Dobrovë, Vija e Madhe dhe e Varrendit Dohoshisht, Rezervuari Qenok – Pjec – Pekë, Kanali ushqyes I rezervuarit Kuplane, Kanali ujitës liqenet e Kacnisë, kanalet ujitëse Ura e Katundit të Ri dhe Lishan I Epërm.

*Kanali LLixha-Brezhan* ka një gjatësi prej 13 km, dhe vadit një sipërfaqe prej 350 ha. Është ndër kanalet vaditëse më problematikë sepse këtu bëhet edhe shkarkimi I ujërave të zeza të qytetit të Peshkopisë. Prandaj janë parashikuar në total 1560 m3 pastrime kanali. Për shkak të vështirësisë që paraqet terreni dhe afësisë që ka me shtëpitë e banimit 480 m3 të këtyre pastrimeve janë parshikuar që të bëhen gërmime dhe transport me karro dore. Në një pjesë ka bllokime të tubacionit, prandaj është parashikuar prishje e pusetës, zhbllokim I tubacionit dhe ndërtim I pusetës. Ky kanal paraqet dhe shumë problem të tjera por janë parashikuar zërat e punës për problematikat kryesore.

*Kanali LLixha-Brezhan, Degëzimi I Brezhdanit (Lagjia Kole)* ka një gjatësi prej 1.5 km dhe vadit një sipërfaqe prej 40 ha. Me këtë kanal vadit fshati Brezhdan. Janë parashikuar zërat e punës beton C16/20 dhe suvatime. Është parashikuar gjithashtu pastim I një sasie dheu dhe tubacion për shkarkimin e ujit. Është me rëndesi riparimi I këtij segmenti pasi shton sasinë ujit për vaditjen e tokave të fshatit Brezhdan.

*Përroi I Lixhave-Lagjia Dobrovë*  ka një gjatësi prej 4 km dhe vadit një sipërfaqe prej 50 ha. Në këtë kanal nuk janë bërë investime prej vitesh dhe janë parashikuar puminet kryesore për vënien në gadishmëri të tij.

*Vija e Madhe Vija e Samalices dhe e Varrendit Dohoshisht* janë kanale të dyta të cilat I shërbejnë tokave të fshatit Dohoshisht. Kanë një gjatësi në total prej 8 km dhe vadisin një sipërfaqe 100 ha. Për vënien në gadishmëri të tij janë parashikuar punime pastrimi.

*Rezervuari Qenok – Pjec – Pekë,* ka një gjatësi prej 3 km, dhe vadit një sipërfaqe prej 80 ha. Me këtë kanal vadisin fshatrat Pjecë dhe Pekë. Nga matjet e bëra në terren janë parashikuar punimet përkatëse.

*Kanali ushqyes I rezervuarit Kuplane* , riparimi I këtij kanali ushqyes është me rëndësi pasi për momentin ky kanal mbushet vetëm ujërat e shiut dhe nuk arrin kapacitetin maksimal të tij. Rezervuari Kuplane ka më difekt saracinesken e shkarkimit e cila rrjedh 6-7 l/s ujë.

*Kanali ujitës liqenet e Kacnisë,* janë bërë parashikimet për pastrimin e shkarkuesve të këtyre liqeneve.

*Kanalet ujitëse Ura e Katundit të Ri dhe Lishan I Epërm* , janë kanë një gjatësi në total prej 8 km dhe vadisin një sipërfaqe prej 40 ha. Janë kanale të dyta të këtyre fshatrave dhe për vënien në gadishmëri të tyre janë parashikuar vetëm punime pastrimi.

Keto punime është e domosdoshme që të kryhen deri në datën 20.04.2016 për ti paraprirë ujitjes në kohën dhe afatin e duhur, pasi procesi I ujitjes nga ana e fermerëve nga eksperienca që kemi fillon në 15 maj të cdo viti.